open-index/open-wikipedia-markdown huggingface dataset:
Κατάλογος πολιτειακών νομοθετικών σωμάτων των Ηνωμένων Πολιτειών

Κάθε πολιτεία στις Ηνωμένες Πολιτείες, έχει έναν νομοθετικό κλάδο ως μέρος της μορφής της πολιτικής της διακυβέρνησης. Οι περισσότερες από τις θεμελιώδεις λεπτομέρειες του νομοθετικού σώματος προσδιορίζονται στο πολιτειακό σύνταγμα. Σαράντα εννέα (49) πολιτειακά νομοθετικά σώματα είναι διθάλαμα σώματα, αποτελούμενα από μια κάτω βουλή (Συνέλευση, Γενική Συνέλευση, Πολιτειακή Συνέλευση, Βουλή των Αντιπροσώπων) και μια άνω βουλή (Γερουσία). Το Νομοθετικό Σώμα της Νεμπράσκα είναι το μόνο μονοθάλαμο σώμα.

Τα ακριβή ονόματα, ημερομηνίες, διάρκειες θητειών, όρια θητείας, εκλογικές περιφέρειες, και άλλες λεπτομέρειες επαφίενται στην προαίρεση της κάθε μίας πολιτείας ξεχωριστά.

## Σύνοψη κομμάτων
Η κομματική σύνθεση των νομοθετικών σωμάτων, κατά το 2013, ήταν:

"Διαίρεση" ("Split")  σημαίνει ότι είτε τα δύο σώματα έχουν διαφορετικά κόμματα πλειοψηφίας (π.χ., Δημοκρατική Γερουσία και Ρεπουμπλικανική Βουλή), ότι ένα σώμα είναι ακριβώς διαιρεμένο μεταξύ των κομμάτων, ή ότι έχει προκύψει ένα "μετέωρο" σώμα.

Σε αρκετές πολιτείες, το κόμμα που ελέγχει το πολιτειακό νομοθετικό σώμα μπορεί να μην είναι αυτό που συνήθως κερδίζει την πολιτεία στις προεδρικές εκλογές. Επίσης αξιοσημείωτο είναι ότι λόγω της πολιτικής, ένα κόμμα με αριθμητική απόλυτη πλειοψηφία σε ένα νομοθετικό μπορεί να αναγκαστεί να μοιραστεί την εξουσία με άλλα κόμματα λόγω ανεπίσημων συνασπισμών, ή να παραχωρήσει εντελώς την εξουσία λόγω διαιρέσεων.

The table below shows total state government control, which means the governor and the chamber majorities are all of the same party.

Στις εκλογές του 2010, το Ρεπουμπλικανικό Κόμμα πήρε τον έλεγχο της πλειοψηφίας των πολιτειακών νομοθετικών σωμάτων, στα οποία ουσιαστικά 19 από τα 49 κομματικά νομοθετικά σώματα άλλαξαν από τον έλεγχο του Δημοκρατικού Κόμματος στον έλεγχο του Ρεπουμπλικανικού Κόμματος.

## Στατιστικά
### Πολιτειακά νομοθετικά σώματα

Total State Representatives = 7382

### Περιφέρεια της Κολούμπια και Εδαφικά νομοθετικά σώματα

### Υπόμνημα χάρτη

## Δείτε επίσης

* Κυβερνήτης (Ηνωμένες Πολιτείες)
* Κατάλογος τρεχόντων Κυβερνητών των Ηνωμένων Πολιτειών
* Πολιτείες των ΗΠΑ
* Ηνωμένες Πολιτείες

## Σημειώσεις
*All 10 of the Democrats and 6 of the Republicans in the Alaska Senate form a governing coalition with the remaining 4 Republicans in opposition.
*The two nonvoting members of the Maine House of Representatives, elected by the Penobscot Nation and the Passamaquoddy Tribe respectively, are not counted in the above table, as they are not counted in similar tabulations in State Government web sites.

## Σημειώσεις


## Εξωτερικοί σύνδεσμοι
* National Conference of State Legislatures
* State Legislatures Internet Links
* State Legislatures, State Laws, and State Regulations: Website Links and Telephone Numbers
* Legislative Session Calendars and Bill Introduction Deadlines

Κατηγορία:Κατάλογοι σχετικά με τις πολιτείες των Ηνωμένων Πολιτειών
Γενική Εφημερίς της Ελλάδος

Η ***Γενική Εφημερίς της Ελλάδος*** ήταν το επίσημο έντυπο της Διοίκησης. Κυκλοφόρησε από τις 7 Οκτωβρίου του 1825 μέχρι τις 23 Μαρτίου του 1832. Επί επτά συνεχόμενα έτη κάλυπτε τις ανάγκες της Κυβέρνησης  και είναι προδρομικό έντυπο της *[[Εφημερίδα της Κυβερνήσεως|Εφημερίδας της Κυβερνήσεως]]*. Οι τόποι έκδοσής του ήταν διαδοχικά το Ναύπλιο, η Αίγινα, ο Πόρος. Εκδότες του διετέλεσαν οι Θεόκλητος Φαρμακίδης (1825-1827), Γεώργιος Χρυσίδης (1827-1831), Ιωάννης Γαλιάτσας (1831-1832).

Ως επίσημο όργανο δημοσίευε επίσημα έγγραφα και αποφάσεις, κυβερνητικές ανακοινώσεις, τα Πρακτικά του Βουλευτικού. Η ύλη της όμως δεν περιοριζόταν σε αυτή τη θεματολογία. Αποβλέποντας στην ενημέρωση και διαπαιδαγώγηση του αναγνωστικού κοινού, αντλούσε τη θεματολογία της και από έντυπα του εξωτερικού. Οι στόχοι του εντύπου διαγράφονται από τον πρώτο του εκδότη, στην *Προκήρυξιν* που δημοσιεύει στις 30 Σεπτεμβρίου 1830: απηχώντας τις ιδέες του Διαφωτισμού, προβάλει, με γλώσσα απλή, τις αρχές της ελευθεροτυπίας και το αγαθό της παιδείας. Κατά τη διάρκεια της διευθύνσεως του Φαρμακίδη, η εφημερίδα θα δημοσιεύσει και άρθρα στηλιτευτικά της κυβερνητικής πολιτικής. Αυτό είχε ως αποτέλεσμα έξι μήνες μετά την ανάληψη των καθηκόντων του να απομακρυνθεί από το Βουλευτικόν.

Τον Ιούνιο του 1827 η *Αντικυβερνητική Επιτροπή* διόρισε τον Γεώργιο Χρυσίδη. Στις 18 Ιουνίου 1827 θα δημοσιεύσει κι αυτός ένα κείμενο ΄΄αρχών΄΄ για το πως αντιλαμβανόταν τον ρόλο της εφημερίδας. Κινούμενος στον αντίποδα του προκατόχου του, συμμορφώνεται με την κυβερνητική αντίληψη περί τύπου: περιορισμός της ελεύθερης γνώμης, έλεγχος της κοινής γνώμης. Ο Χρυσίδης θα παραμείνει στην διεύθυνση του εντύπου μέχρι τον Δεκέμβριο του 1831 αφού θα τον αντικαταστήσει ο Ιωάννης Γαλιάτσας στενός φίλος του Προέδρου της Ελληνικής Κυβερνήσεως Αυγουστίνου Καποδίστρια. Για πρώτη φορά θα καταβάλλεται στον εκδότη και μισθός, «φοίνικαι 200 κατά μήνα».

Με ύλη πολύ φτωχή και «διαποτισμένη από το καποδιστριακό πνεύμα», μετά την πτώση του Αυγουστίνου Καποδίστρια και την επικράτηση των *Συνταγματικών*, τον Μάρτιο του 1832 θα κλείσει οριστικά για να τη διαδεχθεί η *[[Εθνική Εφημερίς]]* ως επίσημο φύλλο των ελληνικών κυβερνήσεων.

## Δείτε επίσης
* Η τυπογραφία στην επανάσταση του 1821
 
## Εξωτερικοί σύνδεσμοι
* Ναύπλιον γενέθλιος πόλις της εφημερίδος της Κυβερνήσεως''

## Παραπομπές


Κατηγορία:Ελληνική Πολιτεία 1828-1832
Κατηγορία:Πρώην εφημερίδες στην ελληνική γλώσσα
Κατηγορία:Ιστορικές ελληνικές εφημερίδες
Αντερίβο

Το **Αντερίβο** (ιταλικά: *Anterivo*, ) ή **Αλτράι** (γερμανικά: *Altrei*, ) είναι κωμόπολη της Ιταλίας με 384  κατοίκους στην Αυτόνομη επαρχία του Μπολτσάνο.

Βρίσκεται χτισμένη στις Δολομιτικές Άλπεις και στους πρόποδες του Μόντε Κόρνο, όπου βρίσκεται και το ομώνυμο προστατευόμενο φυσικό πάρκο. Παλαιότερα ανήκε διοικητικά στην επαρχία του Τρέντο.

Κοντά στην πόλη υπάρχει τεχνητή λίμνη, που παρέχει νερό στις γύρω κοινότητες.

## Όνομα
Το όνομα του Αλτράι μαρτυρείται για πρώτη φορά το 1321 ως "Antereu, Altreu" και "Altreu" και το 1406 ως "Antrew". Προέρχεται από το λατινικό "ante rivum", δηλαδή "μπροστά από το ποτάμι". 

Με το όνομα "Έμπεν" (Eben) και "Hof in der Eben" μνημονεύεται το 1410, ένα όνομα που προέρχεται από τη γερμανική λέξη "Ebene" (πεδιάδα, πλάτωμα). Το 1406 αναφέρεται σαν "Guggal" ή "Kukal" και το 1463 ως «de Wölfl Gugkal", ονομασία που προέρχεται από τη γερμανική λέξη "Kuckuck", δηλαδή "κούκος". 

## Ιστορία
Το Αλτράι είναι το τελευταίο προπύργιο των γερμανικών οικισμών ανατολικά του Αδίγη. Οι οικισμοί αυτοί από το 1321 ανήκαν στον κόμη του Τιρόλο και τον Ενρίκο Β' όπου έδωσε την περιοχή για εκμετάλλευση στον *Vasallo Gottschalk* από το Μπολτσάνο. Αυτός έφτιαξε δέκα αγροκτήματα που ήταν ο πυρήνας της δημιουργίας της σημερινής κωμόπολης. 

## Δημογραφία
Το 91,44% των κατοίκων του Αλτράι έχουν μητρική γλώσσα τα Γερμανικά και το 8,56% τα Ιταλικά. Το 1921 είχε 517 κατοίκους κι από τότε έχει συνεχή μείωση του πληθυσμού έως σήμερα. Το 2001 είχε 387 κατοίκους. 

## Παραπομπές


## Βιβλιογραφία

* Raimund von Klebelsberg, *Altrei - Truden: Beiträge zur Heimatkunde der zwei Südtiroler Gemeinden am Fleimser Höhenrande* (Schlern-Schriften, 180), Innsbruck, Wagner, 1958.
* Heinz Abram, *Heimatbuch Altrei*, Anterivo, Comune, 2006. ISBN 88-8300-030-7 (monografia di riferimento)
* Andrea Heistinger, *Il fiore blu di Anterivo - caffè di Anterivo (Lupinus pilosus L.) coltivato in Alto Adige come surrogato del caffè*, Innsbruck-Vienna-Bolzano, Studienverlag, 2008. ISBN 978-3-7065-4620-1

Κατηγορία:Δήμοι της Αυτόνομης Επαρχίας του Μπολτσάνο
Αντριάνο (Ιταλία)

Το **Αντριάνο** (ιταλικά: *Andriano*, ) ή **Άντριαν** (γερμανικά: *Andrian*, ) είναι κωμόπολη της Ιταλίας με 1,042 κατοίκους στην Αυτόνομη επαρχία του Μπολτσάνο. Βρίσκεται χτισμένο στη δεξιά όχθη του Αδίγη στις Δολομιτικές Άλπεις και στους πρόποδες του "Monte Macaion" στα 1.866 μέτρα. 

## Ιστορία
Το όνομα του αναφέρεται για πρώτη φορά το 1186 ως "Άντριαν" και το 1240 ως "Aendrian", προερχόμενο από το ρωμαϊκό ανδρικό όνομα *Andrius ή Andraeus*. Αξιοσημείωτα είναι τα ερείπια του *κάστρου Festenstein*, που αναφέρεται ότι κατασκευάστηκε το 1220 και στέκεται σε ένα βράχο πάνω από το χωριό. 

## Δημογραφία
Το 97,32% των κατοίκων έχει μητρική γλώσσα τα Γερμανικά, το 2,55% τα Ιταλικά κι ένα 0,13% τα Λαδινικά. Το 1921 είχε 410 κατοίκους, για να γνωρίσει μεγάλη αύξηση το 1971 σε 602 και το 1991 σε 758 κατοίκους. 

## Οικονομία
Η οικονομία του Αντριάνο στηρίζεται στον τουρισμό και υπάρχουν εγκαταστάσεις τόσο για χειμερινό, όσο και για θερινό τουρισμό. Άλλη κύρια ασχολία των κατοίκων είναι η κτηνοτροφία, ενώ υψηλό ποσοστό εργάζεται στις γύρω πόλεις, όπως το Μπολτσάνο. 

## Παραπομπές


## Εξωτερικοί σύνδεσμοι

*Ιστοσελίδα του Δήμου

Κατηγορία:Δήμοι της Αυτόνομης Επαρχίας του Μπολτσάνο
Μπελ κάντο

Ο μουσικός όρος **μπελ κάντο** (ιταλ. *bel canto*) αναφέρεται σε φωνητική τεχνική της Ιταλίας του 18ου αιώνα. Έμφαση δίνεται λιγότερο στην έκφραση ή το συναίσθημα και περισσότερο στην ομορφιά του ήχου και την αρτιότητα της ερμηνείας. Η εμφάνιση του μπελ κάντο υπήρξε άρρηκτα συνδεδεμένη με την ιταλική όπερα σέρια (*seria*). 

## Παραπομπές


Κατηγορία:Όπερα
Κατηγορία:Μουσική ορολογία
Μάικλ Ντ. Χίγκινς

Ο **Μάικλ Ντάνιελ Χίγκινς** (*Mícheál D. Ó hUiginn*, Λίμερικ, 18 Απριλίου 1941) είναι ο ένατος Πρόεδρος της Ιρλανδίας, αφού ανέλαβε τα καθήκοντά του στις 11 Νοεμβρίου του 2011 μετά τη νίκη του στις Ιρλανδικές προεδρικές εκλογές 2011. Ο Χίγκινς είναι Ιρλανδός πολιτικός, ποιητής, κοινωνιολόγος, συγγραφέας και εκφωνητής. Ήταν ο πρόεδρος του Εργατικού Κόμματος μέχρι την παραίτησή του μετά τις προεδρικές εκλογές. Ήταν στο παρελθόν βουλευτής (*Teachta Dála* ή TD) για την εκλογική περιφέρεια της Δυτικής Γκάλγουεϊ και υπηρέτησε ως υπουργός Τεχνών, Πολιτισμού και Γαελικών από το 1993 έως το 1997. Το 2014 πραγματοποίησε την πρώτη επίσημη επίσκεψη Ιρλανδού Προέδρου στο Ηνωμένο Βασίλειο. Το 2018 επανεξελέγη για μία ακόμη προεδρική θητεία, η οποία άρχισε στις 11 Νοεμβρίου 2018. Η θητεία του έληξε στις 10 Νοεμβρίου 2025.

## Βιογραφία
### Πρώτα χρόνια και σπουδές
Ο Χίγκινς γεννήθηκε στο Λίμερικ. Όταν η υγεία του πατέρα του χειροτέρεψε, με το αλκοόλ ένας επιβαρυντικός παράγοντας, η μητέρα του τον έστειλε, στη ηλικία των πέντε και τον τεσσάρων ετών αδελφό του για να ζήσει στο αγρόκτημά του ανύπανδρου θείου και της θείας του κοντά στο *Newmarket-on-Fergus*, στην Κομητεία Κλέιρ. Οι μεγαλύτερες δίδυμες αδελφές του, παρέμειναν στο Λίμερικ. Φοίτησε στην Εθνική Σχολή Ballycar,  στην Κομητεία Κλέιρ, στο Κολλέγιο St Flannan, της *Ennis*, στο Εθνικό Πανεπιστήμιο της Ιρλανδίας στο Γκάλγουεϊ, στο Πανεπιστήμιο της Ιντιάνα και στο Πανεπιστήμιο του Μάντσεστερ.

Ο Χίγκινς κατέχει μεταπτυχιακό δίπλωμα ειδίκευσης στην κοινωνιολογία. Στην ακαδημαϊκή του καριέρα, ήταν νομικός ομιλητής στο Τμήμα Πολιτικής Επιστήμης και Κοινωνιολογίας στο Εθνικό Πανεπιστήμιο της Ιρλανδίας στο Γκάλγουεϊ και ήταν επισκέπτης καθηγητής στο Πανεπιστήμιο του Νότιου Ιλλινόις. Παραιτήθηκε από τις ακαδημαϊκές θέσεις του για να επικεντρωθεί πλήρως στην πολιτική του σταδιοδρομία. Μιλάει άριστα δύο επίσημες γλώσσες, Ιρλανδικά και Αγγλικά.

### Προσωπική ζωή
Η σύζυγός του, *Sabina Coyne*, είναι ηθοποιός και ντόπια Cloonrane, μια μικρή περιοχή (townland) στην Κομητεία Κλέιρ κοντά στο *Ballindine* της Κομητείας Μάιο. Μεγάλωσε σε ένα αγρόκτημα εκεί σε μια οικογένεια με πέντε κορίτσια και δύο αγόρια. Ανέπτυξε ένα ενδιαφέρον για το θέατρο και εκπαιδεύτηκε χρησιμοποιώντας το σύστημα Στανισλάβσκι. Ο Χίγκινς γνώρησε την *Coyne* το 1969 σε ένα πάρτι στο σπίτι της οικογένειας της δημοσιογράφου *Mary Kenny*. Έκανε πρόταση γάμου τα Χριστούγεννα του 1973 και παντρεύτηκαν το επόμενο έτος. Έχουν τέσσερα παιδιά: την *Alice Mary*, τα δίδυμα *John* and *Michael Jnr* και τον *Daniel*.

## Επανεκλογή
Στις 10 Ιουλίου 2018 ο Χίγκινς ανακοίνωσε ότι θα διεκδικούσε για δεύτερη φορά το προεδρικό αξίωμα.  Κέρδισε τις προεδρικές εκλογές του 2018 λαμβάνοντας ποσοστό 56% των ψήφων έναντι 23% για τον σημαντικότερο αντίπαλό του, τον επιχειρηματία Πίτερ Κέιζι.

## Παραπομπές


## Εξωτερικοί σύνδεσμοι

* Βιογραφία στον Επίσημο προεδρικό Διαδικτυακό τόπο

Κατηγορία:Πρόεδροι της Ιρλανδίας
Κέβιν Μπέικον

Ο **Κέβιν Μπέικον** (αγγλικά: *Kevin Norwood Bacon*, 8 Ιουλίου 1958) είναι Αμερικανός ηθοποιός του κινηματογράφου και του θεάτρου. Έχει πρωταγωνιστήσεις σε πολλές ταινίες όπως *Ένα τρελό... τρελό θηριοτροφείο* (*National Lampoon's Animal House*, 1978), *[[Παρασκευή και 13 (ταινία, 1980)|Παρασκευή και 13]]* (*Friday the 13th*, 1980), *Μια απίθανη τρελοπαρέα* (*Diner*, 1982), *Φουτ-λους* (*Footloose*, 1984), *Φλατλάινερς: Ταξιδιώτες στην άλλη ζωή* (*Flatliners*, 1990), *Τα σαγόνια της γης* (*Tremors*, 1990), *[[JFK, η Ιστορία που Χαράχτηκε στη Μνήμη μας|JFK, η ιστορία που χαράχτηκε στη μνήμη μας]]* (*JFK*, 1991), *[[Ζήτημα τιμής]]* (*A Few Good Men*, 1992), *[[Απόλλων 13 (ταινία)|Απόλλων 13]]* (Apollo 13, 1995), *[[Wild Things]]* (1998), *[[Αόρατο Άγγιγμα|Αόρατο άγγιγμα]]* (*Hollow Man*, 2000), *Παγιδευμένη* (*Trapped*, 2002), *[[Σκοτεινό ποτάμι (ταινία)|Σκοτεινό ποτάμι]]* (*Mystic River*, 2003), *The Woodsman* (2004), *Θανάσιμη εκδίκηση* (*Death Sentence*, 2007), *[[Frost/Nixon: Η αναμέτρηση]]* (*Frost/Nixo*n, 2008), *[[Crazy, Stupid, Love.]]* (2011) και *[[X-Men: Η Πρώτη Γενιά|X-Men: Η πρώτη γενιά]]* (*X-Men: First Class*, 2011)

Ο Μπέικον έχει κερδίσει Χρυσή Σφαίρα και Screen Actors Guild Awards, ήταν υποψήφιος για Βραβείο Έμμυ και ονομάστηκε από την εφημερίδα The Guardian ως ένας από τους καλύτερους ηθοποιούς που δεν έχουν λάβει ποτέ υποψηφιότητα για Όσκαρ.

Το 2003, ο Μπέικον έλαβε αστέρι στη Λεωφόρο της Δόξας του Χόλιγουντ.

## Φιλμογραφία

## Παραπομπές


## Εξωτερικοί σύνδεσμοι
*  

Κατηγορία:Βραβευμένοι με Χρυσή Σφαίρα
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Νοτιοτιρολέζικη διάλεκτος

Η **Νότιοτιρολέζικη διάλεκτος** (γερμανικά : *Südtirolerisch ή Südtirolisch*, **Νότιοτιρολέζικα**: *Südtiroulerisch Sîdtiroul (er) isch*), είναι μία διάλεκτος της γερμανικής γλώσσας που ομιλείται στην σημερινή Ιταλία μεταξύ του γερμανόφωνου πληθυσμού του Νοτίου Τιρόλο. Ανήκει στην οικογένεια των αυστροβαυαρικών γλωσσών κι έχει πολλά κοινά με την Αυστρογερμανική. 

Το 69,15% των κατοίκων της επαρχίας του Μπολτζάνο μιλούν γερμανικά. Στην ιδιωτική και δημόσια ζωή κυριαρχεί η Νοτιοτιρολέζικη διάλεκτος ενώ στα σχολεία διδάσκεται η γερμανική γλώσσα στην αυστριακή παραλλαγή της, η ίδια γλώσσα χρησιμοποιείται στη γραπτή επικοινωνία και επίσημες εκδηλώσεις. Παρόλο που ταξινομείται ως γλώσσα νότιας Βαυαρίας δεν μπορεί να θεωρηθεί ενιαία Τιρολέζικη διάλεκτος επειδή έχει δεχτεί επιδράσεις από την ιταλική γλώσσα κι έχει εμπλουτιστεί με ιταλικές λέξεις. 

Η Νότιοτιρολέζικη διάλεκτος έχει πολλές διαφορές από την τυπική γερμανική γλώσσα ενώ η ίδια η διάλεκτος έχει διαφορές από περιοχή σε περιοχή. Υπάρχουν σημαντικές διαφορές στην διάλεκτο που μιλάνε στην κοιλάδα της Πουστερίας από αυτή που μιλάνε στην κοιλάδα Βενόστα. Παρ’ όλα αυτά οι Τιρολέζικες διαλέκτου αλλά και οι περισσότερες αυστριακοβαυαρικές  είναι αμοιβαία κατανοητές μεταξύ τους και οι ομιλητές τους μπορούν να επικοινωνήσουν μεταξύ τους μιλώντας στην αντίστοιχη διάλεκτο. 

## Παραπομπές


## Βιβλιογραφία
* Karl Kurt Klein, L. E. Schmitt, *Tirolischer Sprachatlas*. Tyrolia Verlag, Innsbruck 1965–1971.
* Gerhard Riedmann, *Die Besonderheiten der deutschen Schriftsprache in Südtirol*. Mannheim 1972.
* Josef Tscholl, *Die jetzige Südtiroler Mundart in Wortschatz und Struktur*. Bressanone 2001. ISBN 88-85831-61-3
* Hanspeter Demetz, *Lexikon Südtirolerisch-Deutsch*, Bolzano, Rætia, 1996. ISBN 88-7283-089-3
* Martina Zambrelli, *[http://www.provinz.bz.it/kulturabteilung/download/Zambelli_Interferenze_lessicali.pdf Interferenze lessicali in situazioni di contatto linguistico: Il caso dell'Alto Adige-Südtirol]*. Tesi del corso di Etnolingusitica 2003/04 dell'Università di Venezia 
* Heidemaria Abfalterer, *Der Südtiroler Sonderwortschatz aus plurizentrischer Sicht. Lexikalisch-semantische Besonderheiten im Standarddeutsch Südtirols*. Innsbruck 2007. ISBN 978-3-901064-35-7

*
Κατηγορία:Δυτικές γερμανικές γλώσσες
Αντιπρόεδρος της Κυβέρνησης της Ελλάδας

Ο **Αντιπρόεδρος της Κυβέρνησης** είναι ο αναπληρωτής του Πρωθυπουργού της Ελλάδας. Η θέση δεν είναι μόνιμη, αλλά δημιουργείται κατά περίσταση και δεν έχει συγκεκριμένα καθήκοντα. Μπορεί να συνδυάζεται με συγκεκριμένο υπουργικό χαρτοφυλάκιο, ή με την επίβλεψη τομέων της κυβερνητικής πολιτικής, όπως η οικονομία. Σε ορισμένες περιστάσεις, έχουν συνυπάρξει ταυτόχρονα περισσότεροι από ένας αντιπρόεδροι.  

Από τις 15 Μαρτίου 2025, Αντιπρόεδρος της Κυβερνήσεως είναι ο Κωστής Χατζηδάκης και από τις 14 Ιουλίου, ειδικός σύμβουλός του, ο Κωστής Μουσουρούλης.  

## Αρμοδιότητες Αντιπροέδρου
Η ύπαρξη ενός ή παραπάνω αντιπροέδρων του Υπουργικού Συμβουλίου προβλέπεται προαιρετικά από το Άρθρο 81 του Συντάγματος της Ελλάδας. Στις περιπτώσεις που δεν έχει διοριστεί Αντιπρόεδρος και παραστεί ανάγκη αναπληρώσεως, ο Πρωθυπουργός ορίζει προσωρινό αναπληρωτή του έναν από τους Υπουργούς.

Ενδεικτικά, την τελευταία (μέχρι σήμερα) φορά που διορίστηκε Αντιπρόεδρος, ο Πρωθυπουργός της Ελλάδας, ανέθεσε στον Κωστή Χατζηδάκη, τις κάτωθι αρμοδιότητες:
* την αναπλήρωση του Πρωθυπουργού  σε περίπτωση απουσίας ή κωλύματός του
* την υποστήριξη των ενεργειών και δράσεων του Πρωθυπουργού που αποβλέπουν:
α) Στη διασφάλιση της ενότητας της Κυβέρνησης και της συνοχής του κυβερνητικού έργου,
β) στη διαμόρφωση του στρατηγικού σχεδιασμού της Κυβέρνησης,
γ) στη διασφάλιση της υλοποίησης της οικονομικής και αναπτυξιακής πολιτικής από τα κατά περίπτωση αρμόδια Υπουργεία,
δ) στην εποπτεία της υλοποίησης του νομοθετικού προγραμματισμού,
* την εισήγηση της επικοινωνιακής στρατηγικής για την προβολή του κυβερνητικού έργου, 
* την εισήγηση, σε συνεργασία με τον Υπουργό Επικρατείας αρμόδιο για τον συντονισμό του κυβερνητικού έργου (Άκης Σκέρτσος), του Ενοποιημένου Σχεδίου Κυβερνητικής Πολιτικής του άρθρου 49 του ν. 4622/2019 (Α’ 133),
* τον συντονισμό και την εποπτεία της επικαιροποίησης και της εφαρμογής της Εθνικής Στρατηγικής για την Περιφερειακή και Τοπική Ανάπτυξη και των Τοπικών Σχεδίων Ανάπτυξης,
* την ρύθμιση θεμάτων οργάνωσης και λειτουργίας της Κυβέρνησης και των κυβερνητικών οργάνων,
* την ρύθμιση οριζόντιων θεμάτων που αφορούν τις ανεξάρτητες αρχές,
* την άσκηση των αρμοδιοτήτων της Ειδικής Γραμματείας Μακροπρόθεσμου Σχεδιασμού των άρθρων 23A και 23Β του π.δ. 98/2020 (Α’ 236)
* και την εκπλήρωση οποιουδήποτε ειδικού έργου του αναθέσει ο Πρωθυπουργός.

## Διατελέσαντες Αντιπρόεδροι της Ελληνικής Κυβέρνησης

## Παραπομπές


## Εξωτερικοί σύνδεσμοι
* 

*
Υπέρπυρον

thumb|right|250px|Υπέρπυρο του Μιχαήλ Η΄ (13ος αιώνας).
thumb|right|250px|Υπέρπυρο του Μανουήλ Α΄
Το «**ὑπέρπυρον**» ή **πέρπυρον**  ήταν χρυσό βυζαντινό νόμισμα. Ετυμολογικά η λέξη υποδηλώνει ότι είχε μεγαλύτερο ποσοστό ερυθρού από τα άλλα νομίσματα. Aυτή η τελευταία ονομασία, μετά τον 11ο αιώνα, ο  νομισματολόγος Nικόλαος Σβορώνος θεωρεί ότι υποδηλώνει τα νομίσματα που καθαρίστηκαν με επανειλημμένες πυρακτώσεις. Tο ίδιο και ο ειδικός επί των βυζαντινών δημοσιο-οικονομικών Ανδρέας Ανδρεάδης. Προσθέτει, όμως, και την εκδοχή του Aδαμάντιου Kοραή, σύμφωνα με την οποία η λέξη «υπέρπυρρος» (με δυο «ρω») παράγεται «εκ του πυρρός, όπερ σημαίνει το καθαρόν χρώμα του χρυσίου». 
Υποδιαίρεση του υπέρπυρου ήταν τα κεράτια σε αντιστοιχία 1 υπέρπυρο = 24 κεράτια.

## Παραπομπές


## Εξωτερικοί σύνδεσμοι
*Σόλιδος, το «απαράμιλλο νόμισμα» που ένωσε τη βυζαντινή αυτοκρατορία https://web.archive.org/web/20110927195732/http://www.imerisia.gr/article.asp?catid=12336

Κατηγορία:Νομίσματα της Βυζαντινής Αυτοκρατορίας
Κατηγορία:Χρυσά νομίσματα
Θεοφύλακτος Βοτανειάτης

Ο **Θεοφύλακτος Βοτανειάτης** (απεβ. 1014) ήταν Ρωμαίος (Βυζαντινός) στρατηγός και κυβερνήτης της Θεσσαλονίκης. 

## Βιογραφικό
Δεν είναι γνωστό πότε γεννήθηκε και πού. Ο τσάρος της Βουλγαρίας Σαμουήλ έστειλε στρατό, υπό τη διοίκηση του Δαβίδ Νεστορίτση, με σκοπό να καταλάβει τη Θεσσαλονίκη· παράλληλα, ο Σαμουήλ περίμενε τον Αυτοκράτορα των Ρωμαίων Βασίλειο Β΄ στο Κλειδί. Ο Βοτανειάτης ανέλαβε την υπεράσπιση τής Θεσσαλονίκης, έχοντας αντικαταστήσει τον Δαβίδ Αριανίτη. Μαζί με τον γιο του, Μιχαήλ, επιτέθηκε και έτρεψε σε φυγή τους Βούλγαρους, λίγο έξω από τη Θεσσαλονίκη. Λίγο αργότερα, συμμετείχε στη μάχη του Κλειδίου, όπου οι Ρωμαίοι αναδείχθηκαν νικητές. Μετά τη μάχη στάλθηκε να πολιορκήσει τη Στρούμνιτσα, αλλά δεν κατάφερε να καταλάβει την πόλη. Τότε στάλθηκε στη Θεσσαλονίκη. Καθώς περνούσε από μία στενή χαράδρα, ο γιος τού Σαμουήλ, Γαβριήλ Ρωμανός, του έστησε ενέδρα, και τον σκότωσε: μονάχα 2.000 στρατιώτες κατάφεραν να διαφύγουν. Ο Βασίλειος Β΄ οργίστηκε, όταν έμαθε για το τέλος τού Βοτανειάτη, και κινήθηκε στο Μελένικο, το οποίο παραδόθηκε αμαχητί. 

Το τέλος τού Θεοφύλακτου περιγράφεται και στο βιβλίο «*[[Τον καιρό του Βουλγαροκτόνου]]*» της Πηνελόπης Δέλτα.

## Παραπομπές


## Πηγές
*Κλείδιον 1014, Το Βήμα, 30 Μαρτίου 2003

Κατηγορία:Βυζαντινοί στρατηγοί
Κατηγορία:Βυζαντινοί του 11ου αιώνα
Κατηγορία:Κυβερνήτες του Θέματος Θεσσαλονίκης
Γεώργιος Μουλκιώτης

Ο **Γεώργιος Μουλκιώτης** (γεννημένος το 1958 στις Θεσπιές) είναι Έλληνας δικηγόρος και πολιτικός του Πανελλήνιου Σοσιαλιστικού Κινήματος (ΠΑΣΟΚ). Στις βουλευτικές εκλογές της 7ης Ιουλίου 2019 έχει εκλεγεί βουλευτής Βοιωτίας με το ΠΑΣΟΚ.

## Βιογραφικά στοιχεία
Γεννήθηκε στις Θεσπιές του Νομού Βοιωτίας. Από τα δεκαεπτά του ασχολήθηκε με την πολιτική έχοντας γίνει μέλος στην ΠΑΣΠ του Πανεπιστηµίου Αθηνών το 1975. Κατά τη διάρκεια φοίτησης του εκλέχτηκε στο Διοικητικό Συµβούλιο του συλλόγου των φοιτητών της Νοµικής Σχολής του Πανεπιστηµίου Αθηνών. Από το 1977 ήταν μέλος στη Τ.Ο. ΠΑΣΟΚ Κάτω Πατησίων και από το 1983 µέλος της Τ.Ο. Θήβας. 

Έχει εκλεγεί µέλος της Nομαρχιακής Eπιτροπής του ΠΑΣΟΚ Βοιωτίας και της Τριµελούς Γραµµατείας, και ως δικηγόρος, Πρόεδρος του Συλλόγου των Ασκούµενων Δικηγόρων Αθηνών - Πειραιά. Ασκεί δικηγορία από το 1984, έχει εργαστεί ως επιστηµονικός συνεργάτης στο Κέντρο Μελετών Τεκµηρίωσης και Εκπαίδευσης της ΓΣΕΕ και έχει εκλεγεί Γενικός Γραµµατέας του Δικηγορικού Συλλόγου Θηβών. Υπήρξε για ένα διάστημα Αναπληρωτής Πρόεδρος του Νοσοκοµείου της Θήβας. 

Η ενασχόληση του µε τον κλασικό αθλητισµό στον Κάδμο Θήβας, τον εξέλεξε για δυο θητείες Πρόεδρο της Τ.Ε. ΣΕΓΑΣ Ανατ. Στερεάς και Εύβοιας και Αντιπρόεδρο της Δικαστικής Επιτροπής του ΣΕΓΑΣ.

Την περίοδο 1992 έως 1994 εκλέχτηκε Νοµαρχιακός Σύµβουλος, ως εκπρόσωπος των ΟΤΑ του Νομού Βοιωτίας ενώ από το 1995 έως το 1998 είχε εκλεγεί για δύο θητείες, µέλος του Περιφερειακού Συµβουλίου Στερεάς Ελλάδας και της Επιτροπής Παρακολούθησης. Την ίδια περίοδο ήταν δηµοτικός Σύµβουλος Θεσπιών, µέλος της Δ.Ε. στην ΤΕΔΚ Βοιωτίας. Παράλληλα διετέλεσε µέλος της Επιτροπής Διεθνών Σχέσεων της Κεντρικής Ένωσης Δήµων και Κοινοτήτων Ελλάδος και ήταν εκπρόσωπος της ΚΕΔΚΕ, στο Κεντρικό Αρχαιολογικό Συµβούλιο.

Ο Γιώργος Μουλκιώτης είχε εκλεγεί Νοµαρχιακός Σύµβουλος το 2003 και το 2007 και είχε διατελέσει Πρόεδρος του Νοµαρχιακού Συµβουλίου Βοιωτίας τις περιόδους 2005 έως 2006. Από το 2007 έως το 2010, διετέλεσε πρόεδρος του Νοµαρχιακού Συµβουλίου Βοιωτίας. 

Από την 1η Ιανουαρίου 2011 ως την 31η Αυγούστου 2014 διετέλεσε Αντιπεριφερειάρχης της Περιφερειακής Ενότητας Βοιωτίας.

Στις βουλευτικές εκλογές της 7ης Ιουλίου 2019  εκλέχτηκε Βουλευτής Βοιωτίας με το Κίνημα Αλλαγής. 

Επανεκλέχθηκε  Βουλευτής του ΠΑΣΟΚ - Κίνημα Αλλαγής  στις εκλογές  της 21-5-2023 και 25-6-2023. 

Γνωρίζει και μιλάει Αγγλικά. Είναι επίσης υποστηρικτής των µη κυβερνητικών οργανώσεων Γιατροί Χωρίς Σύνορα και Greenpeace.

### Προσωπική ζωή
Είναι παντρεµένος µε την Βάσω Κρατηµένου και έχουν δυο παιδιά, τον Βασίλη και την Μαριάννα.

## Εξωτερικοί σύνδεσμοι
* Βιογραφία στο Βοιωτικό Κόσμο

Κατηγορία:Έλληνες τοπικοί αντιπεριφερειάρχες
Κατηγορία:Βουλευτές Βοιωτίας
Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Σάισμα

Το **σάισμα** είναι χειροποίητο υφαντό ρούχο, κατασκευασμένο από τραγόμαλλο, δηλαδή, από γιδινό μαλλί, επεξεργασμένο στο χέρι και επεξεργασμένο στη νεροτριβή. Χρησιμοποιείτο είτε ως στρωσίδι, για την κάλυψη δαπέδου, είτε ως υπόστρωμα κρεβατιού, είτε ως πρώτη ύλη, για την κατασκευή κάπας του βοσκού. Επίσης, χρησιμοποιείτο στη σαγματοποιία, ως εσωτερική επένδυση του σαμαριού.

Έχει τις ακόλουθες ιδιότητες: άγριο στην υφή και δυσάρεστο στην επαφή με το δέρμα, ελαφρύ, ανθεκτικό τόσο στη χρήση, όσο και σε σχετικά υψηλή θερμοκρασία. Η ιδιότητά του αυτή το καθιστά κατάλληλο να τοποθετηθεί μπροστά στο τζάκι. Επίσης αποβάλλει το νερό και στεγνώνει ευκολότερα από άλλα υφαντά.

## Παραπομπές


Κατηγορία:Υφάσματα
Ανδρέας Μπαλοδήμος

Ο **Ανδρέας Μπαλοδήμος** (1894 - 1962) ήταν Έλληνας στρατιωτικός (αντιστράτηγος).

## Βιογραφία
Γεννήθηκε στον Πύργο Ηλείας το 1894. Κατατάχθηκε στον ελληνικό στρατό ως εθελοντής υπαξιωματικός το 1913, όπου και συμμετείχε ως αντάρτης στον Α'  Βαλκανικό Πόλεμο στη μάχη του Δρίσκου. Στη συνέχεια εισήχθη στη Σχολή Ευελπίδων από την οποία αποφοίτησε, το 1917, με τον βαθμό του ανθυπολοχαγού ιππικού (ανθυπίλαρχος) όπου και συμμετείχε στον Α' Παγκόσμιο Πόλεμο διοικώντας ίλη του 3ου ιππικού συντάγματος και στη συνέχεια την 3η ημιλαρχία της 3ης Μεραρχίας λαμβάνοντας μέρος στις μάχες διάσπασης του γερμανοβουλγαρικού μετώπου και στην προέλασή της μέχρι του Πιρότ. Ακολούθως συμπλήρωσε τις σπουδές του στη Γαλλία στη Σχολή Ιππικού του Σωμύρ.

Με την επιστροφή του συμμετείχε στη Μικρασιατική εκστρατεία διοικώντας το 3ο ιππικό σύνταγμα όπου και τραυματίσθηκε στη κατάληψη της Φιλαδέλφειας. Προάχθηκε ίλαρχος τον Αύγουστο του 1922. Ακολούθως μετά το τέλος της εκστρατείας μετέβη στη Γαλλίας σπουδάζοντας στην Ανωτέρα Σχολή Πολέμου στο Παρίσι. Τον Δεκέμβριο του 1928 προάχθηκε σε επίλαρχο.

Λίγο μετά το ξέσπασμα του Ελληνοϊταλικού πολέμου, τον Δεκέμβριο του 1940, προάχθηκε στο βαθμό του συνταγματάρχη. Στις επιχειρήσεις της περιόδου 1940 - 1941, υπηρέτησε στην αρχή σε προκεχωρημένο κλιμάκιο του Γενικού Στρατηγείου και στη συνέχεια διευθυντής επιχειρήσεων της στρατιάς Ηπείρου. Στη Γερμανο-ιταλο-βουλγαρική κατοχή που ακολούθησε συμμετείχε σε εθνικιστικές οργανώσεις καθώς και επιτελάρχης του στρατιωτικού Διοικητή Αθηνών στρατηγού Σπηλιωτόπουλου.
 
Μετά την απελευθέρωση της Ελλάδας, τον Δεκέμβριο τον 1944 ανέλαβε διευθυντής του Γραφείου Επιχειρήσεων του Γενικού Επιτελείου Στρατού. Κατά τον εμφύλιο πόλεμο που ακολούθησε, το 1947, διετέλεσε επιτελάρχης της 1ης Στρατιάς. Τον Μάιο του 1948 όπου και προάχθηκε σε υποστράτηγο ανέλαβε την διοίκηση της 8ης Μεραρχίας μέχρι το τέλος των επιχειρήσεων. Τον Μάρτιο του 1951 ανήλθε στον βαθμό του αντιστράτηγου.

## Πηγές
* Νεώτερον Εγκυκλοπαιδικόν Λεξικόν Ηλίου" τομ.13ος, σελ.883.

Κατηγορία:Έλληνες αξιωματικοί του ιππικού
Κατηγορία:Μικρασιατική Εκστρατεία
Κατηγορία:Ελληνοϊταλικός Πόλεμος
Κατηγορία:Έλληνες αντιστασιακοί
Κατηγορία:Ελληνικός Εμφύλιος 1946 - 1949
Κατηγορία:Έλληνες αξιωματικοί των τεθωρακισμένων
Γιουβαρλάκια

Τα **γιουβαρλάκια** είναι φαγητό που συναντάμε στην ελληνική κουζίνα.

## Περιγραφή
Η συνήθης παραδοσιακή συνταγή ανά την Ελλάδα, γίνεται κατά βαση με μείγμα που περιλαμβάνει κιμά (χοιρινό, μοσχαρίσιο ή ανάμεικτο) και με ρύζι, κρεμμύδι, μαϊντανό, ελαιόλαδο, αλάτι και πιπέρι. Το μίγμα χωρίζεται σε σφαιρίδια σαν κεφτέδες , τα οποία τοποθετούνται στην κατσαρόλα και σιγοβράζουν σε χαμηλή φωτιά για να μη διαλυθούν, περίπου για 45 λεπτά της ώρας. 

Τέλος, προστίθεται αυγολέμονο το οποίο προκαλεί πήξη των ζωμών του κρέατος και δίνει χαρακτηριστική όξινη γεύση. Σε κάποιες περιπτώσεις διαλύεται κορν φλάουερ μέσα στο αυγολέμονο και αυτό βοηθάει περισσότερο στο χύλωμα και δεν αφήνει το αυγό να κόψει, γιατί το άμυλο που έχει το κορν φλάουερ δεσμεύει και προστατεύει την αλβουμίνη (την πρωτεΐνη του αυγού). Για να μη κόψει το αυγολέμονο πρέπει να αραιώνεται σταδιακά με ζωμό μέτριας θερμοκρασίας, και ανακινείται μαζί με το φαγητό στην κατσαρόλα. Σερβίρεται καυτό, ή ξαναζεσταμένο και τρώγεται χειμώνα και καλοκαίρι. Συνοδεύεται από ψωμί.

## Ετυμολογία
Η ονομασία **γιουβαρλάκια** (σπανίως και **γουρβαλάκια** ή **γουβαρλάκια**) είναι γλωσσικό δάνειο και σημαίνει *στρογγυλός* στα τουρκικά (yuvarlak, ή yuvarlak köfte).

## Σημειώσεις


## Πηγές

## Εξωτερικοί σύνδεσμοι
* 

Κατηγορία:ελληνική κουζίνα
Κατηγορία:κυπριακή κουζίνα
Κατηγορία:τουρκική κουζίνα
Κατηγορία:Τουρκικές λέξεις και φράσεις
Κατηγορία:Σούπες
Γιατροί Χωρίς Σύνορα

Η **** (**MSF**  - στα ελληνικά **Γιατροί Χωρίς Σύνορα)** είναι μια διεθνής, ανεξάρτητη, ιατρική και ανθρωπιστική οργάνωση, που παρέχει επείγουσα βοήθεια σε άτομα που έχουν τραυματιστεί από ένοπλες συγκρούσεις, επιδημίες, αποκλεισμό από την παροχή ιατρικής φροντίδας και φυσικές καταστροφές, κυρίως σε χώρες της Αφρικής και της Ασίας, που έχουν έλλειψη ειδών πρώτης ανάγκης.

Η οργάνωση είναι γνωστή στο μεγαλύτερο μέρος του κόσμου από τη γαλλική ονομασία της ή απλά *MSF*, αλλά και στον Καναδά και στις Ηνωμένες Πολιτείες. Η ονομασία που χρησιμοποιείται συνήθως είναι Γιατροί Χωρίς Σύνορα (*Doctors Without Borders*). Το 2007 πάνω από 26.000 ντόπιοι, γιατροί, νοσηλευτές και άλλοι επαγγελματίες υγείας, (λογιστικοί εμπειρογνώμονες, μηχανικοί κ.α.) παρείχαν ιατρική βοήθεια σε περισσότερες από 60 χώρες σε ολόκληρο τον κόσμο. [thumb|right|250px|Εγκατάσταση της οργάνωσης στο [Τσαντ]]Οι Γιατροί Χωρίς Σύνορα ιδρύθηκαν το 1971 από μια μικρή ομάδα Γάλλων γιατρών και δημοσιογράφων. Είναι μια διεθνής ανεξάρτητη ιατρική ανθρωπιστική οργάνωση που παρέχει φροντίδα σε ανθρώπους αποκλεισμένους από την υγειονομική περίθαλψη, σε θύματα βίας φυσικών καταστροφών ή ένοπλων συγκρούσεων. Πιστεύει ότι όλοι οι άνθρωποι έχουν το δικαίωμα στην ιατρική περίθαλψη, ανεξάρτητα από τη φυλή, τη θρησκεία, τα πιστεύω ή τις πολιτικές πεποιθήσεις και ότι οι ανάγκες αυτών των ανθρώπων υπερβαίνουν τον σεβασμό για τα εθνικά σύνορα.

Σήμερα οι Γιατροί χωρίς Σύνορα λειτουργούν 21 τμήματα σε ισάριθμες χώρες με περισσότερους από 48.000 Γιατρούς, Νοσηλευτές, ειδικούς Ψυχικής Υγείας, Τεχνικούς και Οικονομικούς Διαχειριστές να προσφέρουν τις υπηρεσίες τους σε προγράμματα Ιατρικής και Ανθρωπιστικής βοήθειας σε περισσότερες από 70 χώρες.

## Παραπομπές


## Εξωτερικοί σύνδεσμοι
* 
* 
* Γιατροί Χωρίς Σύνορα - επίσημη ιστοσελίδα των Γιατρών Χωρίς Σύνορα στην Ελλάδα.

Κατηγορία:Μη κυβερνητικές οργανώσεις
Κατηγορία:Βραβευμένοι με Νόμπελ Ειρήνης
Κατηγορία:Επακόλουθα πολέμου
Οθόνη πλάσμα

thumb|right|Τηλεόραση πλάσματος.
Η **οθόνη πλάσμα** είναι ένα είδος επίπεδης οθόνης, πλέον παρωχημένη στην αγορά, συνηθισμένη σε τηλεοράσεις μεγαλύτερες από 32 ίντσες.
Αποκαλούνται οθόνες πλάσμα γιατί η τεχνολογία χρησιμοποιεί μικρές κυψέλες που περιέχουν αέριο που ιονίζεται από ηλεκτρικό φορτίο, ή όπως είναι κοινώς γνωστό λυχνίες φθορισμού. Καθώς τα pixel των plasma οθονών είναι αυτοφωτιζόμενα, έχουν μεγαλύτερη χρωματική ομοιογένεια  καλύτερο κορεσμό, μεγαλύτερες αντιθέσεις και συνολικά καλύτερη ποιότητα εικόνας. 

Η ηλεκτρονική απεικόνιση τεχνολογίας πλάσματος ήταν μια εφεύρεση του Πανεπιστημίου του Ιλλινόις από το 1964. Το 1967 κατασκευάστηκε στο εργαστήριο η πρώτη χρηστική συσκευή απεικόνισης με ανάλυση 16 Χ 16 εικονοστοιχεία και χρώματος πορτοκαλί. Από τότε μέχρι σήμερα, η εξέλιξη έχει καταστήσει την τεχνολογία πλάσματος ικανή τόσο για την απεικόνιση εικόνων υψηλής ευκρίνειας, όσο και για την ρεαλιστική απόδοση των χρωμάτων, ενώ την ίδια στιγμή θεωρείται μια από τις καλύτερες λύσεις για την κατασκευή επίπεδων και λεπτών οθονών μεγάλου μεγέθους.

Η σύγχρονη εξέλιξη των οθονών Plasma είναι οι οθόνες τηλεόρασης υγρών κρυστάλλων (LCD) (Liquid Crystal Display). 

## Παραπομπές


## Εξωτερικοί σύνδεσμοι

*Αρχή λειτουργίας οθονών πλάσματος
*Είδος «υπό εξαφάνιση» οι τηλεοράσεις plasma

Κατηγορία:Οικιακές συσκευές
Κατηγορία:Τεχνολογίες προβολής
Φασολάκια πράσινα λαδερά

Τα **φασολάκια πράσινα λαδερά** είναι τριών ειδών και είναι φαγητό της ελληνικής κουζίνας. Πρόκειται για φρέσκα ή κατεψυγμένα φασολάκια, μαγειρεμένα με ελαιόλαδο, ντομάτα, κρεμμύδι, σκόρδο, πατάτες,  καρότα  και αρωματικά όπως μαϊντανό ή άνηθο. Συνήθως σιγομαγειρεύονται μέχρι να μαλακώσουν, με τη σάλτσα να δένει με το λάδι και να απορροφάται από τα φασολάκια. 

* Μπαρμπούνια
* Τσαουλιά
* Αμπελοφάσουλα

## Μαγειρική
Γίνεται με φασολάκια φρέσκα, που τα έχουμε καθαρίσει αφαιρώντας το κοτσάνι, την ουρά και τις κλωστές. Τρώγεται συνήθως με ντομάτα, κρεμμύδι, μαϊντανό και κρέας, κοκκινιστό ή σκέτο νηστίσιμο. 
Σερβίρεται ζεστό ή κρύο ανάλογα με την εποχή και αν έχει κρέας, ή ξαναζεσταμένο και τρώγεται χειμώνα και καλοκαίρι, όποτε υπάρχουν φασολάκια. Συνοδεύεται από ψωμί, το οποίο βουτάμε στη σάλτσα. Τρώγεται με μαχαίρι και πιρούνι, ή μόνο με το πιρούνι.

Κατηγορία:ελληνική κουζίνα
Παγκόσμιος χάρτης της Γένουας

Ο **χάρτης της Γένουας** είναι πιστό αντίγραφο μεσαιωνικού χάρτη σε περγαμηνή που φυλάσσεται στην Εθνική Βιβλιοθήκη της Φλωρεντίας. 
## Ιστορική αναδρομή
Είναι έργο Γενουίνσιας προέλευσης άγνωστου χαρτογράφου. Από την επιγραφή που φέρει υποθέτουμε ότι σχεδιάστηκε το 1457. Πιστεύεται ότι περιέχει τις πληροφορίες από τα ταξίδια του Νικολό ντι Κόντι..
## Περιγραφή
Ο χάρτης παρουσιάζει διάφορα ιδιαίτερα χαρακτηριστικά που τον κάνουν να ξεχωρίζει από τους άλλους χάρτες της εποχής του. Έχει ελλειπτικό σχήμα που δεν συναντάται στη χαρτογραφία της εποχής του, ούτε και σε αρχαιότερους χάρτες. Ως προς τον χάρτη του Πτολεμαίου διαφέρει σε λεπτομέρειες, ενώ καινοτομεί ίσως περισσότερο του χάρτη του Φρα Μάουρο ως προς την ορθή απόδοση των Ηπείρων. Είναι διακοσμημένος με αρχιτεκτονικά κτίρια και πορτραίτα βασιλιάδων που φέρουν κορώνα. Ο άγνωστος χαρτογράφος είχε γνώση του έργου του Πλίνιου, τον οποίο μνημονεύει στις σημειώσεις. Ενδιαφέρον παρουσιάζει η τοποθέτηση μιας ευρωπαϊκής τρικάταρτης γαλέρας στον Ινδικό ωκεανό. 
## Παραπομπές

## Πηγές

* 

Κατηγορία:Χάρτες
Μάχη του Σπερχειού

thumb|right|300px|Ο Νικηφόρος Ουρανός αντιμετωπίζει τους Βούλγαρους στον Σπερχειό

Η **μάχη του Σπερχειού** (βουλ: *битка при Сперхей (μπίτκα πρι Σπερχέι*) διεξήχθη το 997 μ.Χ, μεταξύ του Τσάρου της Βουλγαρίας, Σαμουήλ, και του Νικηφόρου Ουρανού, στρατηγού του Βασιλείου Β' και έληξε με τη σφαγή των Βουλγάρων. Θεωρείται από τις πιο σημαντικές μάχες μεταξύ Βουλγάρων και Βυζαντινών.

## Υπόβαθρο

Ο Βασίλειος Β' διέκοψε τις επιθέσεις κατά των Βουλγάρων και κινήθηκε στη Συρία για να αντιμετωπίσει προβλήματα που υπήρχαν στα ανατολικά σύνορα της Αυτοκρατορίας. Ο Σαμουήλ εκμεταλλεύτηκε την απουσία του Βασιλείου και επιτέθηκε στην Θεσσαλονίκη. Κατά τη διάρκεια της επίθεσης, ο Κυβερνήτης της Θεσσαλονίκης, Γρηγόριος Ταρωνίτης σκοτώθηκε και ο γιος του, Ασώτιος, πιάστηκε αιχμάλωτος. Μετά την επίθεση αυτή, ο Σαμουήλ κινείται νότια και λεηλατεί την Πελοπόννησο. Ο Βασίλειος Β' έστειλε τον Νικηφόρο Ουρανό κατά του Σαμουήλ. Και οι δύο στρατοί στρατοπέδευσαν στον Σπερχειό.

## Μάχη

Ο Σαμουήλ στρατοπέδευσε απέναντι από τον Ουρανό και θεώρησε ότι οι Βυζαντινοί δεν ήταν εις θέσιν να περάσουν τον πλημμυρισμένο ποταμό. Παρ' ολ' αυτά, ο Νικηφόρος Ουρανός κατάφερε να βρει ένα διαβατό σημείο και κατά τη διάρκεια της νύχτας επιτέθηκε και έσφαξε τους Βούλγαρους. 

## Μετά τη μάχη

Ο Σαμουήλ και ο γιος του, Γαβριήλ Ρωμανός, κατάφεραν να επιζήσουν - αυτή η μάχη περιγράφεται και στο βιβλίο «*[[Για την πατρίδα]]*» της Πηνελόπης Δέλτα. Ο Τσάρος της Βουλγαρίας επέστρεψε στην πρωτεύουσα του, Αχρίδα. Αφού συγκέντρωσε και πάλι στρατό, τον επόμενο χρόνο συνέχισε τις επιθέσεις κατά των Βυζαντινών. 

## Πηγές

*Πηνελόπη Δέλτα, Για την Πατρίδα, Α'

Κατηγορία:Μάχες της Βυζαντινής Αυτοκρατορίας
Κατηγορία:Μάχες βουλγαρικού στρατού
Κατηγορία:Ιστορία της Ευρυτανίας
Κατηγορία:Ιστορία της Φθιώτιδας
Κατηγορία:Βυζαντινοβουλγαρικοί Πόλεμοι
Παγκόσμιος χάρτης του Αλμπέρτ Καντίνο

Ο **χάρτης του Αλμπέρτ Καντίνο** περιέχει τις τελευταίες γεωγραφικές ανακαλύψεις του τρίτου ταξιδιού του Χριστόφορου Κολόμβου και Κόρτε Ρεάλ. Περιέχει μέρος του χαρτογραφικού έργου του Αμέρικο Βεσπούτσι. 
## Ιστορική αναδρομή
Ο χάρτης σχεδιάστηκε το 1502 και κλάπηκε από την βιβλιοθήκη της Φερράρας τον 17ο αιώνα και πέρασε στα χέρια ενός καταστηματάρχη, που το χρησιμοποίησε για τραπεζομάντιλο ενός σκρίνιου. Μεταπουλήθηκε τον 19ο αιώνα και φιλοξενείται σήμερα στην Βασιλική βιβλιοθήκη της Μοντένα.
## Περιγραφή
Η ακτή της Νοτίου Αμερικής ξεκινάει κοντά στο νησί της Μαργαρίτας (*Isla de Margarita*). Αναφέρει 26 καινούργιες ονομασίες τοποθεσιών. 
## Πηγές

* 

Κατηγορία:Χάρτες
Ντέιβιντ Μακουίλιαμς

Ο **Ντέιβιντ Μακουίλιαμς** (αγγλ.: *David McWilliams*, (γεννημένος το 1966 στο *Dun Laoghaire*) είναι Ιρλανδός δημοσιογράφος και οικονομολόγος. Ο Μακουίλιαμς έχει εργαστεί ως οικονομολόγος στην Κεντρική Τράπεζα της Ιρλανδίας και ως τραπεζίτης με την *UBS* και την *Banque Nationale de Paris*. Πιο πρόσφατα, έχει γίνει εκφωνητής και ντοκιμαντερίστας με το TV3 και το Raidio Teilifis Eireann (RTE), καθώς επίσης έχει δημοσιεύσει και τρία βιβλία, *Τα Παιδιά του Πάπα*, *Το Παιχνίδι Γενιάς*, και *Ακολουθήστε τα Χρήματα*.

Ο Μακουίλιαμς κάλεσε για ριζική αλλαγή στο νόμισμα ισχυριζόμενος ότι η Ιρλανδία θα πρέπει να εγκαταλείψει το Ευρώ και να δημιουργήσει ένα καινούργιο Ιρλανδικό νόμισμα. Έχει επίσης ζητήσει μια διαφορετική προσέγγιση στην τρέχουσα κρίση της Ιρλανδίας συμπεριλαμβανομένης μιας απαίτησης για μια πιο επιθετική διαπραγματευτική στάση με την Ευρωπαϊκή Ένωση, τη δημιουργία μιας συμμαχίας ανάμεσα στην Ιρλανδία, την Ελλάδα, την Πορτογαλία και άλλα έθνη που χρωστάνε, να αποφύγουν να πληρώσουν τα χρέη των Ιρλανδικών τραπεζών ύψους 97 δισεκατομμυρίων ευρώ στην Ευρωπαϊκή Κεντρική Τράπεζα (ΕΚΤ) και να εκμεταλευτούν τα κεφάλαια των πολυεθνικών εταιρειών στο Διεθνές Κέντρο Οικονομικών Υπηρεσιών (IFSC) ως κίνητρο. Έχει επίσης εκφράσει πολλές ιδέες για πολιτική μεταρρύθμιση συμπεριλαμβανομένης και της επέκτασης της ψήφου στην Ιρλανδική διασπορά.

Σπούδασε στο Κολέγιο Blackrock στο Δουβλίνο και στη συνέχεια αποφοίτησε από το Κολέγιο Trinity του Δουβλίνου, με πτυχίο στα οικονομικά, καθώς και από το Κολέγιο της Ευρώπης, στο Βέλγιο την δεκαετίας του 1980.

## Παραπομπές


## Εξωτερικοί σύνδεσμοι
* Επίσημη Ιστοσελίδα του Ντέιβιντ Μακουίλιαμς

Κατηγορία:Ιρλανδοί οικονομολόγοι
Κατηγορία:Δημοσιογράφοι
Ιβάτζης

Ο **Ιβάτζης** (βουλ: *Ивац*) ήταν Βούλγαρος ευγενής και στρατιωτικός αρχηγός κατά την βασιλεία του Σαμουήλ, του Γαβριήλ Ρωμανού και του Ιβάν Βλαντισλάφ.

Είναι γνωστό ότι είχε σταματήσει, στη μάχη της Μπίτολας, τους Βυζαντινούς που είχαν στη διοίκηση τους τον Γεώργιο Γονιτζιάτη και τον Ορέστη. Ενώ οι άλλοι Βούλγαροι αρχηγοί είχαν παραδοθεί στον Βασίλειο Β', το 1018, ο Ιβάτζης τραβήχτηκε στο κάστρο του Βροχωτού, το οποίο ο Βυζαντινός Αυτοκράτορας πολιόρκησε για σχεδόν δύο μήνες χωρίς επιτυχία.

Τότε, ο Κατεπάνω Ευστάθιος Δαφνομήλης και δύο συντρόφοι του επισκέφθηκαν τον Ιβάτζη στο κάστρο, προφασιζόμενοι ότι ήθελαν να μιλήσουν με τον Βούλγαρο αρχηγό. Μετά από το δείπνο, ο Δαφνομήλης έμεινε μόνος με τον Ιβάτζη, τον οποίο ακινητοποίησε και τύφλωσε. Ο Κατεπάνω έπεισε τους Βούλγαρους ότι οποιαδήποτε αντίσταση ήταν άχρηστη καθώς απέξω ήταν ο Αυτοκράτορας - οι Βούλγαροι παραδόθηκαν και ο πόλεμος, διάρκειας 32 ετών, είχε λήξει.

## Παραπομπές



## Πηγές

*Περί Βασιλείου Β' , Ελλήνων Δίκτυο

κατηγορία:Βούλγαροι ευγενείς
κατηγορία:Βούλγαροι στρατιωτικοί
Λάνα (Ιταλία)

Η **Λάνα** (ιταλικά: *Lana*, , γερμανικά: *Lana*, ) είναι πόλη αλλά και δήμος της βόρειοανατολικής Ιταλίας  με 11.206  κατοίκους στην Μπολτσάνο και στις Δολομιτικές Άλπεις. 

## Ιστορία
Το όνομα αναφέρεται πρώτη φορά ως "Lóina" το 1034, επίσης "Lounaha" το 1048 - 1068, "Lŏnun" το 1143 και ως "Lonan" το 1275. Κατά πάσα πιθανότητα προέρχεται από τη λατινική "Leonianum" («γη του Λέοντα»). Άλλες θεωρίες υποστηρίζουν ότι προέρχεται από το γερμανικό "Lahn" (η ίδια λέξη με τη Λατινική Labina, "κατολίσθηση") ή την "Lucanius".

Κοντά στην πόλη και στο χωριό "Foiana" (Völlan) στα 702 μέτρα υψόμετρο υπάρχει το κάστρο Mayenburg και μεσαιωνικές γέφυρες. 

## Δημογραφία
Το 91,80% των κατοίκων της Λάνα έχουν μητρική γλώσσα τα Γερμανικά, το 7,91% τα Ιταλικά και το 0,29% τα Λαδινικά. Το 1921 είχε 4510 κατοίκους μέχρι το 1951 είχε φτάσει στους 5491, από τότε γνώρισε μεγάλη ανάπτυξη κι έφτασε τους 7706 το 1981 και τους 9759 το 2001. 

## Παραπομπές


## Βιβλιογραφία
* *Lana - Vergangenheit und Gegenwart*, a cura della Raiffeisenkasse, Lana, Raiffeisen, 1985.
* Albert Innerhofer, Reinhold Staffler, *Stählerne Stege: der Seilbahnpionier Luis Zuegg*, Bolzano, Raetia, 1996. ISBN 88-7283-078-8
* Christoph Gufler, *100 Jahre Heimatschutz in Lana 1910-2010*, Lana, Heimatschutzverein, 2010.
* Giovanni Caliò, *Arcipelago Lana - istantanee di una comunità*, Merano-Lana, 2010.
* Walter Garber, *Erschließung Historischer Bibliotheken in Südtirol, 6: Die Kapuzinerbibliotheken von Lana und Neumarkt*, Bressanone, Provinz Verlag, 2010. ISBN 978-88-88118-70-3

## Εξωτερικοί σύνδεσμοι

* Comune di Lana
* Associazione culturale "Bücherwürmer Lana"
* Associazione "Literatur Lana"
* Turismo a Lana

Κατηγορία:Δήμοι της Αυτόνομης Επαρχίας του Μπολτσάνο
Παγκόσμιο πρωτάθλημα Φόρμουλα 1 (2012)

Το **Παγκόσμιο πρωτάθλημα της Φόρμουλα 1 του 2012** είναι το 63ο που διοργάνωσε η FIA και περιλάμβανε 20 αγώνες. Ξεκίνησε την 18η Μαρτίου στην Αυστραλία και ολοκληρώθηκε την 25η Νοεμβρίου στη Βραζιλία. Οι ομάδες που πήραν μέρος στο Πρωτάθλημα ήταν 12. Σημαντικό γεγονός ήταν πως επανήλθε το Γκραν Πρι των ΗΠΑ, το οποίο διεξήχθη σε μια νέα πίστα στο Ώστιν του Τέξας, ενώ το Γκραν Πρι στο Μπαχρέιν έγινε κανονικά και δε ματαιώθηκε όπως έγινε το 2011.

Πρωταθλητής αναδείχθηκε ο Σεμπάστιαν Φέτελ με 281 βαθμούς έναντι 278 του Φερνάντο Αλόνσο και η νικητήρια ομάδα κατασκευαστών ήταν η Red Bull-Renault.

## Ομάδες και Οδηγοί

### Αλλαγές οδηγών στη διάρκεια του Πρωταθλήματος
250px|μικρογραφία|δεξιά|Ο Ρομαίν Γκροζάν της Λότους
(1): Ο Γάλλος οδηγός της Lotus, Ρομαίν Γκροζάν, προκάλεσε ένα ατύχημα στην εκκίνηση του Γκραν Πρι Βελγίου, όπου συγκρούστηκε με τον Ισπανό οδηγό της Ferrari, Φερνάντο Αλόνσο. Η FIA τον τιμώρησε αποκλείοντάς τον από το Γκραν Πρι Ιταλίας το οποίο ακολούθησε, καθώς έβγαλε το πόρισμα πως θα μπορούσε να προκαλέσει τραυματισμό και σε άλλους οδηγούς.

(2): Ο Βέλγος δοκιμαστής της Λότους, Ζερόμ ντ' Αμπρόζιο, αντικατέστησε τον τιμωρημένο Ρομαίν Γκροζάν στο Γκραν Πρι Ιταλίας.

## Πρόγραμμα
250px|μικρογραφία|δεξιά|Η νέα πίστα στο Ώστιν των ΗΠΑ
Οι αγώνες ήταν 20, όπως και το 2011. Νέος αγώνας σε σχέση με το 2011 ήταν το Γκραν Πρι ΗΠΑ, ενώ από το πρόγραμμα αφαιρέθηκε το Γκραν Πρι Τουρκίας.

## Νικητές ανά αγώνα

250px|μικρογραφία|δεξιά|Ο Παστόρ Μαλδονάδο της Γουίλιαμς

:**†**&nbsp;- Στο Ισπανικό Γκραν Πρι, ο Λιούις Χάμιλτον κατέκτησε την pole position, ωστόσο αποκλείστηκε από τους αγωνοδίκες. Την θέση του πήρε ο Παστόρ Μαλδονάδο.
:**††**&nbsp;- Στο Γκραν Πρι του Μονακό, ο Μίχαελ Σουμάχερ κατέκτησε την pole position, ωστόσο τιμωρήθηκε από τους αγωνοδίκες με ποινή πέντε θέσεων. Την θέση του πήρε ο Μαρκ Γουέμπερ.
:**†††**&nbsp;- Στο γκραν πρι του Άμπου Ντάμπι ο Σεμπάστιαν Φέτελ είχε κατακτήσει την Pole Position ωστόσο οι αγωνοδίκες επείδη δεν είχε 1 λίτρο καυσίμου στον τερματισμό τον τιμώρησαν και εκκίνησε από την τελευταία θέση.

## Βαθμολογίες
Το σύστημα βαθμολόγησης παραμένει το ίδιο με αυτό της προηγούμενης χρονιάς. Οι 10 πρώτες θέσεις βαθμολογούνται με 25, 18, 15, 12, 10, 8, 6, 4, 2 και 1 πόντο αντίστοιχα.

### Βαθμολογία οδηγών
Η βαθμολογία για το πρωτάθλημα των οδηγών είχε ως εξής:

:**†**&nbsp;- Οδηγοί που δεν τερμάτισαν τον αγώνα, αλλά κατατάχθηκαν έχοντας συμπληρώσει πάνω από το 90% της συνολικής διαδρομής.

### Βαθμολογία κατασκευαστών

Η βαθμολογία για το πρωτάθλημα των κατασκευαστών είχε ως εξής:

## Παραπομπές



## Εξωτερικοί σύνδεσμοι
*Ο επίσημος ιστότοπος της διοργάνωσης

Φορμουλα 1
2012
Ελατιά

Η **Ελατιά** ή *Καράντερε* είναι δασοσκεπές βουνό της Μακεδονίας, στον  νομό Δράμας, με μέγιστο υψόμετρο 1.825,742 μέτρα (τριγωνομετρικό βάθρο ΓΥΣ στην κορυφή Τσάκαλος). Το δάσος της Ελατιάς είναι το μεγαλύτερο στην Ελλάδα.
μικρογραφία|Το δάσος της Ελατιάς.

## Ιστορία
Το όρος ήταν κατά την αρχαιότητα η περιοχή που ζούσαν οι Δίοι, πανάρχαιο ελληνο-πελασγικό φύλο που αργότερα ταξινομήθηκε ως θρακικό. 

## Γεωγραφία
μικρογραφία|Το δάσος της Ελατιάς.
Βρίσκεται στο νομό Δράμας και αποτελεί τμήμα της οροσειράς της Κεντρικής Ροδόπης. Ορίζεται ανατολικά από το Μεγάλο Ρέμα και δυτικά από το Δεσπάτη ποταμό. Από την Ελατιά πηγάζει επίσης και το Βαθύρεμα ή *Μαύρο Ρέμα (Καρά Ντερέ)*. Εκτός από τον Τσάκαλο (υψόμ. 1826μ.), άλλες κορυφές είναι: οι Οξιές (υψόμ. 1811μ.), η Ελατιά (υψόμ. 1647μ.), η Μπουζάλα (υψόμ. 1631μ.), η Πυραμίδα Κούτρα (υψόμ. 1628μ.), το Ζερβό (υψόμ. 1578μ.). τα Καλύβια Γραβάνη (υψόμ. 1556μ.) κ.α. Στην Ελατιά, υπάρχει το Δασικό Χωριό Ελατιάς, κοντά στην κορυφή *Πυραμίδα Κούτρα*, στη θέση του παλιότερου τσελιγκάτου Σαρακατσαναίων με την ονομασία *Καλύβια Κούτρα*. Εκεί, κάθε χρόνο στις 20 Ιουλίου (του Προφήτη Ηλία) πραγματοποιείται το αντάμωμα Σαρακατσαναίων Ανατολικής Μακεδονίας. Το Δασικό χωριό βρίσκεται στο κέντρο του Δάσους της Ελατιάς. 

## Φυσικό περιβάλλον
μικρογραφία|Άποψη του δάσους της Ελατιάς.
Το δάσος της Ελατιάς είναι το μεγαλύτερο στην Ελλάδα σε έκταση (699,45 τετραγωνικά χιλιόμετρα κατά ΕΣΓΑ87), και αποτελείται από ερυθρελάτη, πεύκα, κέδρους, οξιές, σημύδες, λεύκες, σφενδάμια, δρύες, αγριοτριανταφυλλιές κ.α. Στο δυτικό τμήμα του βουνού, στη θέση *Μαγούλα*, υπάρχει το *δάσος [[Σημύδα]]ς*, το μοναδικό του είδους του στην Ελλάδα.

## Πανίδα
Η πανίδα της περιοχής έχει είδη ζώων όπως η φαιά αρκούδα, ο αγριόχοιρος, το ζαρκάδι, ο λαγός, ο λύκος, η αγριόγατα, η φάσσα, ο αετός, το γεράκι και ο δρυοκολάπτης, μεταξύ άλλων.

## Τα χωριά της Ελατιάς
Στις πλαγιές της *Ελατιάς* βρίσκονται οι οικισμοί:
# Άνω Μανδριά *(ακατοίκητο)*,
# Κάτω Μανδριά *(ακατοίκητο)*,
# Κάροβο *(ακατοίκητο)*,
# Αετοράχη *(ακατοίκητο)*,
# Συκίδια *(ακατοίκητο)*,
# Μίλητος *(ακατοίκητο)*,
# Θησαυρός *(ακατοίκητο)*,
# Κλειστά *(ακατοίκητο)*,
# Ελατιά *(ακατοίκητο)*,
# Βαθύρεμα *(ακατοίκητο)*,
# Σκαλωτή,
# Κόκκινο *(ακατοίκητο)*,
# Σιδηρόνερο,
# Οροπέδιο,
# Παππάδες,
# Λακκούδα *(ακατοίκητο)*,
# Καλλίκαρπο,
# Μυλόπετρα *(ακατοίκητο)*,
# Ψυχρό *(ακατοίκητο)*,
# Μικρομηλιά,
# Διπλοχώρι *(ακατοίκητο)*,
# Μελισσόμανδρα *(ακατοίκητο)*,
# Ποταμοί,
# Δέλτα *(ακατοίκητο)*,
# Μαυροχώρι *(ακατοίκητο)*,
# Καλύβια Καρυώτη *(ακατοίκητο)*,
# Αγριοκερασιά *(ακατοίκητο)*.

## Εικόνες

Αρχείο:Crocus-2, Elatia forest.jpg
Αρχείο:Butterfly in Elatia forest - 3.jpg
Αρχείο:Wild Strawberry in Elatia forest - 2.jpg
Αρχείο:Καράντερε 4.jpg
Αρχείο:Wildflower in Elatia forest.jpg
Αρχείο:Δάσος Ελατιάς.jpg
Αρχείο:Χλωρίδα στο Δάσος της Ελατιάς.jpg


## Δείτε επίσης
* Ελατιά Δράμας

## Παραπομπές


Κατηγορία:Βουνά της Δράμας
Κατηγορία:Βουνά της Βουλγαρίας
Κατηγορία:Ροδόπη
Κατηγορία:Δήμος Κάτω Νευροκοπίου
Κατηγορία:Δήμος Δράμας
Κατηγορία:Δήμος Παρανεστίου
Χορευτική μουσική της Αναγέννησης

thumb|300px|Ο ιταλικός χορός «σαλταρέλο», γκραβούρα του Μπαρτολομέο Πινέλλι (π.1835)
Ο δέκατος έκτος αιώνας μαρτυρά την εξέλιξη της οργανικής **χορευτικής μουσικής**. Με την ανάπτυξη των μουσικών εκδόσεων η τυπωμένη χορευτική μουσική διατίθεται για σόλο όργανα και για μικρά σύνολα. Η Βενετία, το Παρίσι και η Αμβέρσα ήταν τα πρωτοπόρα κέντρα της νέας εκδοτικής βιομηχανίας. Οι χοροί είναι συχνά τα προϊόντα μεταποίησης τέτοιων φωνητικών έργων, όπως τα μαδριγάλια και τα σανσόν. Δημοσιεύονται σε απλοποιημένες τετράφωνες αποδόσεις που παίζονται από όργανα αντί να άδονται.

Τα μουσικά όργανα που χρησιμοποιούνται σε αυτές τις χορευτικές διασκευές δεν κατονομάζονται ούτε περιγράφονται. Αρκετά συχνά η ενορχήστρωση καθοριζόταν από τις περιστάσεις που αφορούσαν την παράσταση. Οι υπαίθριες εμφανίσεις απαιτούσαν «ηχηρά» όργανα, όπως η κάλαμος (μεσαιωνικό όμποε) και το σάκμπατ (μεσαιωνικό τρομπόνι). Για τις επίσημες τελετές από την άλλη, ήταν προτιμότερα όργανα «απαλά», όπως φλάουτα και έγχορδα με δοξάρι. Αν και στην αναγεννησιακή μουσική δεν γράφονταν τα ρυθμικά μέρη των κρουστών, έχουμε στοιχεία που αποδεικνύουν ότι αυτά προέκυπταν αυτοσχεδιαστικά κατά τη διάρκεια της παράστασης.

Αρκετά χορευτικά είδη γίνονται δημοφιλή το δέκατο έκτο αιώνα και διασώζονται μέχρι την εποχή του Μπαρόκ. Ο μεγαλοπρεπής αυλικός χορός παβάνα είναι συχνά ο πρώτος μιας σειράς που τον ακολουθούν ένας ή περισσότεροι γρήγοροι χοροί, ιδίως ο ιταλικός σαλταρέλο (πηδηχτός χορός) και η γαλλική γκαγιάρντα (ζωηρότερος από το σαλταρέλο). Ο αλμάντ ή γερμανικός χορός, με συγκρατημένο δίσημο χρόνο, θα διατηρήσει τη δημοτικότητά του σε ολόκληρη την εποχή του Μπαχ, και θα ενταχθεί στη χορευτική σουίτα του Μπαρόκ. Ο ροντ ή κυκλικός χορός - λιγότερο αρχοντικός - είναι ένα ζωηρό και κεφάτο παιχνίδι που είχε συνδεθεί με τις υπαίθριες διασκεδάσεις και στον οποίο οι συμμετέχοντες σχημάτιζαν έναν κύκλο.

## Βιβλιογραφία
* Machlis, Joseph & Forney, Kristine (1996). *«Η Απόλαυση της Μουσικής: Εισαγωγή στην ιστορία - μορφολογία της Δυτικής Μουσικής»*, μετάφραση Πυργιώτης, Δημήτρης, Εκδόσεις Fagotto, Αθήνα. Ενότητα IV: «Η Αναγέννηση», σελ. 111-112. ISBN 960-7075-39-0. 

Κατηγορία:Μουσικά είδη
Κατηγορία:Αναγεννησιακή μουσική
Κατηγορία:Χορός